钦定古今图书集成/明伦汇编/氏族典/第263卷 > 王遂
## 钦定古今图书集成/明伦汇编/氏族典/第263卷 > 王遂

按《唐书王𬘭传》：“𬘭孙俌，俌孙遂，好兴利，操下以严。累
迁邓州刺史、太府卿。与度支潘孟阳争营田事，宪宗
怒，出为柳州刺史。会兵宿淮西，亟财赋，藉遂干彊，拜
宣歙观察使。蔡平，东讨李师道，召为光禄卿、淄青行
营粮料使。于时析齐为三镇，即拜遂沂兖海观察使。
遂资褊刻杖扑皆逾制。裨校王弁谋乱，执而杀之。”